b'\n_START_ARTICLE_\nMount Swadener\n_START_PARAGRAPH_\nMount Swadener er et fjell som ligger i Edward VII Land i Vest-Antarktis. Dette fjellet ligger i Sneddon Nunataks, en gruppe nunataker ved kysten p\xc3\xa5 nordsiden av Alexandra Mountains p\xc3\xa5 Edward VII Peninsula. I n\xc3\xa6rheten ligger Swinburneisen og Sulzberger Bay.\n_START_SECTION_\nOppdagelse og navnsetting\n_START_PARAGRAPH_\nMount Swadener ble kartlagt av U.S. Geological Survey (USGS) etter landm\xc3\xa5linger og flyfoto tatt av US Navy mellom 1959\xe2\x80\x9366. Det ble navnsatt av Advisory Committee on Antarctic Names (US-ACAN) etter l\xc3\xb8ytnant John R. Swadener i US Navy, navigat\xc3\xb8r p\xc3\xa5 det skiutrustede flyet R4D Skytrain som kontreadmiral George J. Dufek benyttet f\xc3\xb8rste gangen et fly landet p\xc3\xa5 den geografiske Sydpolen den 31. oktober 1956.'